Taravos Anikė

Taravos Anikė – skulptūra Klaipėdos miesto centre, Teatro aikštėje. Vienas miesto simbolių, sukurtas poeto S. Dacho meilei atminti. Ant postamento yra vokiškas užrašas: „Ännchen von Tharau, mein Reichthum, mein Gut, du meine Seele, mein Fleisch und mein Blut!“ (liet. Anike Taravos, turte didžiausias, tu mano siela, kūnas ir kraujas!).Paminklas Simonui Dachui skulptūra „Taravos Anikė“.  N. Klimantavičienė, 2014. Krastogidas.lt (tikrinta 2021-08-20). Tarava yra buvusi prūsų gyvenvietė Rytprūsiuose, dabar Vladimirovas Karaliaučiaus krašte.Klaipėdos simboliu tapusią Taravos Anikę išdrįso stumdyti tik naciai. G. Pilaitis, 2019-10-22. Lrytas.lt (tikrinta 2021-08-20).

 Istorija 

1912 m. Klaipėdos Teatro aikštėje buvo įrengtas Simono Dacho fontanas, skirtas Klaipėdoje gimusio Karaliaučiaus universiteto profesoriaus, poeto Simono Dacho atminimui.„Taravos Anikė“ skulptūra Teatro aikštėje. Uostas.info (tikrinta 2021-08-20). Kartu pastatyta ir skulptūra, vaizduojanti jaunutę basą mergaitę – vieną iš poeto apdainuotų herojų (autorius – berlynietis Alfred Künne). Viena populiariausių versijų byloja, kad tai XVII amžių siekianti meilės istorija apie anksti mirusio kunigo iš Taravos dukrą Anikę, kuri būdama 17 metų ištekėjo už vieno lietuvių raštijos pradininkų kunigo Johano Partacijaus. Kaip tik į šias jungtuves Karaliaučiaus katedroje buvo pakviestas jau pagarsėjęs poetas ir būsimas Karaliaučiaus universiteto profesorius Simonas Dachas, iš pirmo žvilgsnio įsimylėjęs Anikę.Taravos Anikė: keturi vyrai per keturis šimtmečius. J. Andriejauskaitė, 2012-08-01. 15min.lt (tikrinta 2021-08-20).

Manoma, kad 1939 m. iš Teatro aikštės buvo pašalintas, galbūt ruošiant vietą A. Hitlerio paminklui. Kurį laiką Taravos Anikės skulptūra stovėjo paremta prie Lietuvininkų aikštės.Klaipėdos apskrities viešoji I. Simonaitytės biblioteka, Arbeitsgemeinschaft der Memellandkreise e. V. (AdM) archyvas. Karo metais paminklas dingo. 1989 m. lapkričio 18 d. atidengtas naujasis paminklas (autorius – berlynietis M. Haacke). Skulptūra buvo atkurta remiantis nuotraukomis ir originalia kopija – maža skulptūrėle. Ją atidengė Alfonsas Žalys ir vokietis Haincas Radzivilas,Taravos Anikės sugrįžimui į Klaipėdą – 30 metų. 2019-11-18, Atviraklaipeda.lt (tikrinta 2021-08-20). laikomas Radvilų giminės palikuoniu.Taravos Anikės sugrįžimui į Klaipėdą – 30 metų (II). 2019-11-19, Atviraklaipeda.lt (tikrinta 2021-08-20).

 Šaltiniai 

Kategorija:Lietuvos skulptūros
Kategorija:Klaipėdos statiniai